Tira tungalant taqbaylit akken i d-tban di taggara n lqern wis 20 ur temmid ara, imi ulac kra n tesqamut ara iɣeblen ɣef tulmisin-is. Ɣef waya, imnuda ɣef tewsit-a tungalant ttuɣalen s tuget ɣer tussniwin n lɣerb ladɣa ɣer tsensiwelt i d-yewwin abrid n unerni seg lqern wis 20 d asawen; d tussna n uḍris, terra lwelha-s s teɣzi ɣer wullis d yiswiren-is ilqayanen di tira, ladɣa ayen i yerzan alus(tasiwelt) i yettuneḥsaben d tulmist tagejdant seg tulmisin i dyessebganen ungal ɣef tewsatin-nniḍen, ɣef wakken itt-id-yebder G. GENETTE d abrid i yeḍffer umsawal akken ad d-yales ineḍruyen n taḥkayt. ef waya tazrawt ara nexdem ad d-tili ɣef tsiwelt. Asteqsi-nteɣ agejdan yebna ɣef wamek i d-tebna tsiwelt deg wungal Askuti n S.